31/01/2012 | Administración LocalMunicipal
Laxe
Aprobación defintiva Ordenanza fiscal nº. 11, reguladora da taxa por ocupacion subsolo, solo e voo de terreos de dominio público local

O concello pleno en sesión celebrada o 25 de novembro de 2011 aprobou provisoriamente a modificación da ordenanza fiscal nº. 11, reguladora da taxa por ocupación subsolo, solo, voo de terreos de dominio público, Por decreto da Alcaldía nº 33/12 elévase a definitivo o acordo provisorio adoptado en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e ordéase a publicación do texto íntegro da citada ordenanza. En cumprimento do citado decreto procédese á transcripción íntegra do devandito texto: Ao abeiro do previsto nos artigos 57, 20 e 24.1 do Texto refundido da Lei reguladora das facendas locais, aprobada polo Real Decreto Lexislativo 2/2004, de 5 de marzo, regúlase a taxa por utilización privativa ou aproveitamentos especiais constituídos no solo, subsolo ou voo de terreos de dominio público local que se rexerá pola presente ordenanza fiscal. Constitúe o feito impoñible da Taxa a utilización privativa ou os aproveitamentos especiais constituídos pola ocupación do subsolo, solo e voo de terreos de dominio público local. Para o caso de empresas ou entidades que utilizan o dominio público para prestar os servizos de subministración que resulten de interese xeral ou afecten á xeneralidade ou a unha parte importante da veciñanza, constitúe o feito impoñible da taxa o goce da utilización privativa, ou os aproveitamentos especiais constituídos no solo, subsolo ou voo das vías públicas municipais. O aproveitamento especial do dominio público producirase sempre que para a prestación do servizo de subministración se deban utilizar antenas, instalacións ou redes que materialmente ocupan o solo, subsolo ou voo das vías públicas municipais, con independencia de quen sexa o titular daquelas. En particular, comprenderanse entre os servizos referidos nos apartados anteriores, as subministracións de auga, gas, electricidade, telefonía fixa e outros medios de comunicación, que se presten, total ou parcialmente, a través de redes e antenas fixas que ocupan o dominio público municipal. Para o caso das empresas indicadas no parágrafo segundo deste artigo, o pago da taxa regulada nesta ordenanza supón a exclusión expresa da exacción doutras taxas derivadas da utilización privativa ou o aproveitamento especial constituído no solo, subsolo ou voo das vías públicas municipais, necesarios para a prestación dos servizos de subministracións de interese xeral.1.-Son suxeitos pasivos contribuíntes as persoas físicas ou xurídicas e as entidades a que se refire o artigo 35 da Lei Xeral Tributaria, que resulten autorizadas para efectuar os aproveitamentos e as que resulten beneficiadas por ditos aproveitamentos, incluso cando non obtivesen previa autorización.2.-No relativo aos servizos de subministración que resulten de interese xeral ou afecten á xeneralidade ou a unha parte importante da veciñanza, son suxeitos pasivos as empresas ou entidades explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza, tales como os de abastecemento de auga, subministración de gas, electricidade, telefonía fixa e outros análogos, así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independentemente do seu carácter público ou privado. Para estes efectos, inclúense entre as empresas explotadoras dos ditos servizos as empresas distribuidoras e comercializadoras destes. Teñen a consideración de suxeitos pasivos as empresas ou entidades explotadoras a que se refire o apartado anterior, tanto se son titulares das correspondentes redes a través das cales se efectúen as subministracións como se, non sendo titulares das ditas redes, sono de dereitos de uso, acceso ou interconexión a estas. Tamén serán suxeitos pasivos da taxa as empresas e entidades, públicas ou privadas, que presten servizos, ou exploten unha rede de comunicación no mercado, conforme ao previsto nos artigos 6 e concordantes da Lei 32/2003, de 3 novembro, xeral de telecomunicacións. As empresas titulares das redes físicas, ás cales non lles resulte aplicable o que se prevé nos apartados anteriores no relativo aos servizos de subministración que resulten de interese xeral ou afecten á xeneralidade ou a unha parte importante da veciñanza, están suxeitas á taxa por ocupación do solo, o subsolo e o voo de terreos de dominio público local de carácter xeral, regulada tamén por esta ordenanza fiscal.1.-Responderán solidariamente das obrigas tributarias do suxeito pasivo as persoas físicas e xurídicas a que se refiren os artigos 39 a 43 da Lei Xeral Tributaria.2.-As obrigas tributarias pendentes das sociedades e entidades con personalidade xurídica disoltas e liquidadas transmitiranse aos socios, copartícipes ou cotitulares, que quedarán obrigados solidariamente ata os límites seguintes: a) Cando non exista limitación de responsabilidade patrimonial, a contía íntegra das débedas pendentes. b) Cando legalmente se limitase a responsabilidade, o valor da cota de liquidación que lles corresponda. Poderán transmitirse as débedas devengadas na data de extinción da personalidade xurídica da sociedade ou entidade, aínda que non estean liquidadas.3.-As obrigas tributarias pendentes das sociedades mercantís, nos supostos de extinción ou disolución sen liquidación, transmitiranse ás persoas ou entidades que sucedan, ou sexan beneficiarios da operación.4.-As obrigas tributarias pendentes das fundacións, ou entidades a que se refire o artigo 35.4 da Lei xeral tributaria, no caso de disolución destas, transmitiranse aos destinatarios dos bens e dereitos das fundacións, ou aos partícipes ou cotitulares das ditas entidades.5.-As sancións que procedan polas infraccións cometidas polas sociedades e entidades ás cales se refiren os apartados anteriores esixiránselles aos sucesores daquelas, ata o límite do valor da cota de liquidación que lles corresponda.6.-Responderán solidariamente da débeda tributaria as persoas ou entidades seguintes: a) as que sexan causantes ou colaboren activamente na realización dunha infracción tributaria. A súa responsabilidade esténdese á sanción. b) os partícipes ou cotitulares das entidades a que se refire o artigo 35.4 da Lei xeral tributaria, en proporción ás súas respectivas participacións. c) os que sucedan por calquera concepto na titularidade de explotacións económicas, polas obrigas tributarias contraídas polo anterior titular e derivadas do seu exercicio. Exceptúanse de responsabilidade as adquisicións efectuadas nun procedemento concursal.7.-Responderán subsidiariamente da débeda tributaria: a) os administradores de feito ou de dereito das persoas xurídicas que non realizasen os actos necesarios da súa incumbencia para o cumprimento das obrigas tributarias ata os límites seguintes: -cando se cometeran infraccións tributarias responderán da débeda tributaria pendente e das sancións. -nos supostos de cesamento das actividades, polas obrigas tributarias devengadas, que se encontren pendentes na data de cesamento, sempre que non fixesen o necesario para o seu pago ou tomasen medidas causantes da falta de pago. b) Os integrantes da administración concursal e os liquidadores de sociedades e entidades que non realizasen as xestións necesarias para o cumprimento das obrigas tributarias devengadas con anterioridade.8.-A responsabilidade esixirase en todo caso nos termos e de acordo co procedemento previsto na Lei xeral tributaria.1.-As bases de imposición e tipos de gravame son os comprendidos nas seguintes tarifas: -Por cada metro cadrado de superficie de ocupación do solo: 0,15 euros. A contía mínima de tarifa será de 20- euros.2.-Malia o anterior, cando o suxeito pasivo sexa titular da rede que ocupa o solo, subsolo ou voo das vías públicas, mediante a cal se produce o goce do aproveitamento especial do dominio público local, a base impoñible está constituída pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas no artigo 3.2 desta ordenanza.3.-Cando para o goce do aproveitamento especial a que se refire o apartado anterior, o suxeito pasivo utilizara redes alleas, a base impoñible da taxa está constituída pola cifra de ingresos brutos obtidos anualmente no termo municipal minorada nas cantidades que deba aboar ao titular da rede, polo uso desta.4.-Para os efectos dos apartados anteriores, teñen a consideración de ingresos brutos procedentes da facturación aqueles que, sendo imputables a cada entidade, foran obtidos por esta como contraprestación polos servizos prestados neste termo municipal, en desenvolvemento da actividade ordinaria. Só se excluirán os ingresos orixinados por feitos ou actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) subministracións ou servizos de interese xeral, propios da actividade da empresa que corresponden a consumos dos aboados efectuados no municipio. b) servizos prestados aos consumidores necesarios para a recepción da subministración ou servizo de interese xeral propio do obxecto da empresa, incluíndo os enlaces na rede, posta en marcha, conservación, modificación, conexión, desconexión e substitución dos contadores ou instalacións propiedade da empresa. c) alugueres, canons, ou dereitos de interconexión percibidos doutras empresas subministradoras de servizos que utilicen a rede da entidade que ten a condición de suxeito pasivo. d) alugueres que han de pagar os consumidores polo uso dos contadores, ou outros medios utilizados na prestación da subministración ou servizo. e) outros ingresos que se facturen polos servizos resultantes da actividade propia das empresas subministradoras.5.-Non se incluirán entre os ingresos brutos, para estes efectos, os impostos indirectos que gravan os servizos prestados nin as partidas ou cantidades cobradas por conta de terceiros que non constitúan un ingreso propio da entidade que é suxeito pasivo da taxa.6.-Non teñen a consideración de ingresos brutos procedentes da facturación os conceptos seguintes: a) as subvencións de explotación ou de capital que as empresas poidan recibir. b) as indemnizacións esixidas por danos e perdas, a menos que sexan compensación ou contraprestación por cantidades non cobradas que se han de incluír nos ingresos brutos definidos no apartado 3. c) os ingresos financeiros, como xuros, dividendos e calquera outros de natureza análoga. d) os traballos realizados pola empresa para o seu inmobilizado. e) as cantidades procedentes de alleamentos de bens e dereitos que forman parte do seu patrimonio.7.-As taxas reguladas nesta ordenanza esixibles ás empresas ou entidades sinaladas no artigo 3 desta ordenanza, son compatibles con outras taxas establecidas, ou que poida establecer o concello, pola prestación de servizos ou realización de actividades de competencia local, das que as mencionadas empresas sexan suxeitos pasivos.8.-Cando os suxeitos pasivos sexan as empresas ou entidades explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza titular a que se refire o artigo 3.2 desta ordenanza, a contía da taxa determínase aplicando o 1,5 por 100 sobre a base impoñible definida neste artigo para este tipo de empresas.1.-Devéngase a Taxa e nace a obriga de contribuír cando se inicie o aproveitamento.2.-Para o caso de empresas ou entidades que utilizan o dominio público para prestar os servizos de subministración que resulten de interese xeral ou afecten á xeneralidade ou a unha parte importante da veciñanza, o período impositivo coincide co ano natural, salvo os supostos de inicio ou cesamento na utilización ou aproveitamento especial do dominio público local necesario para a prestación da subministración ou servizo, casos nos que procederá aplicar o rateo trimestral, conforme ás seguintes regras: a) Nos supostos de altas por inicio de actividade, liquidarase a cota correspondente aos trimestres que restan para finalizar o exercicio, incluído o trimestre no que ten lugar a alta. b) No caso de baixas por cesamento de actividade, liquidarase a cota que corresponda aos trimestres transcorridos desde o inicio do exercicio, incluíndo aquel no que se orixina o cesamento.3.-A obriga de pago da taxa regulada nesta ordenanza nace nos momentos seguintes: a) Cando se trata de concesións ou autorizacións de novos aproveitamentos, no momento de solicitar a licenza correspondente. b) Cando o goce do aproveitamento especial a que se refire o artigo 1 desta ordenanza non requira licenza ou autorización, desde o momento no que se iniciou o citado aproveitamento. Para tal efecto, enténdese que comezou o aproveitamento especial cando se inicia a prestación de servizos aos usuarios que o soliciten.4.-Cando os aproveitamentos especiais do solo, subsolo ou voo das vías públicas se prolongan durante varios exercizos, o devengo da taxa terá lugar o 1 de xaneiro de cada ano e o período impositivo comprenderá o ano natural.1.- As cantidades esixibles con arreglo ás Tarifas liquidaranse por cada aproveitamento solicitado ou realizado e serán irreducibles polo período autorizado.2.-As persoas ou entidades interesadas na concesión de aproveitamentos regulados nesta Ordenanza deberán solicitar previamente a correspondente licencia, realizar o depósito previo a que se refire o parágrafo 11 deste artigo e formular declaración na que conste a superficie do aproveitamento, á que se axuntará un plano detallado da superficie que se pretende ocupar e da súa situación dentro do Municipio.3.-Os servicios técnicos deste Concello comprobarán e investigarán as declaracións formuladas polos interesados, concedéndose as autorizacións de non encontrar diferencias coas peticións de licencias; se se deran diferencias, notificaranse as mesmas ós interesados e xiraranse, no seu caso, as liquidacións complementarias que procedan, concedéndose as autorizacións unha vez subsanadas as diferencias polos interesados e, no seu caso, realizados os ingresos complementarios que procedan.4.-Os aproveitamentos autorizaranse sempre discrecionalmente e sen prexuizo de terceiros.5.-En caso de denegarse as autorizacións ou cando por causas non imputables ao suxeito pasivo o dereito á utilizacion ou o aproveitamento do dominio público non se realice, procederá a devolución do importe correspondente.6.-Non se consentirá a ocupación da vía pública ata que non se teña aboado o depósito previo a que se refire o parágrafo 11 deste artigo e se obteña a correspondente licencia polos interesados. O incumprimento deste mandato poderá dar lugar á non concesión da licencia sen prexuízo do pago da Taxa e das sancións e recargos que procedan.7.-As autorizacións entenderanse concedidas con carácter provisional e a precario. En base a esta declaración, que deberá facerse constar nos correspondentes acordos de concesión de aquelas, se o interese xeral esixise a supresión do aproveitamento, o órgano competente revogará a licencia concedida, requerindo ao titular para que suprima, a súa custa, o aproveitamento.8.-No acordo de autorización da ocupación fixarase o prazo de duración da mesma, farase constar que dito prazo será improrrogable, e que unha vez rematado o mesmo o interesado deberá suprimir o aproveitamento, agás, cando por causa xustificada alegada polo interesado, a ocupación tivese que seguir por máis tempo do sinalado na autorización, suposto no que aquel solicitará a ampliación do prazo de duración do aproveitamento e realizará o depósito previo do importe da liquidación que proceda. Tal ampliación será aprobada polo órgano competente.9.-As autorizacións terán carácter persoal e non poderán ser cedidas ou subalugadas a terceiros. O incumprimento deste mandado dará lugar á anulación da licencia.10.-As licencias poderán se revogadas polo órgano que as concedeu nos seguintes casos: a.) Polo non uso ou uso indebido. b.) Por cambiar as circunstancias en base ás que se lle concedeu a licencia. c.) En xeral, por incumprimento de calquera das obrigas impostas nesta Ordenanza ou na licencia de autorización.11.-O pago das tarifas da Taxa realizarase: a) Tratándose de concesións de novos aproveitamentos, por ingreso directo na Tesourería Municipal ou onde estableza o Concello, pero sempre antes de retirar a correspondente licencia. Este ingreso terá carácter de depósito previo quedando elevado a definitivo ao concederse a licencia correspondente. b) Cando se liquide polo Concello en caso de aproveitamentos non autorizados, unha vez aprobada a liquidación polo órgano competente, é notificada a mesma ao interesado. Na notificación consignaranse os medios de impugnación que poidan interpoñerse contra a liquidación e órganos ante os que terán que ser interpostos e así mesmo o período voluntario de cobro e cando quedará incursa en apremio a cota non satisfeita dentro daquel período. O período voluntario de ingreso da liquidación será: -Para as notificacións efectuadas na primeira quincena do mes, ata o día 5 do mes natural seguinte. -Para as notificacións efectuadas na segunda quincena do mes, ata o día 20 do mes natural seguinte. Transcorrido o período voluntario de cobro sen terse efectuado o ingreso, o período executivo iníciase o día seguinte ao remate de aquel. O inicio do período executivo determina o devengo dun recargo do 20 por 100 do importe da débeda non ingresada, así como o dos xuros de demora correspondente a ésta. Este recargo será do 10 por 100 cando a débeda tributaria non ingresada se satisfaga antes de que sexa notificada ao debedor a providencia de constrinximento, e non se esixirán os xuros de demora devengados dende o inicio do período executivo. Dita liquidación efectuarase por ingreso directo na Tesourería Municipal ou onde estableza o Concello.12.-Para o caso de empresas ou entidades que utilizan o dominio público para prestar os servizos de subministración que resulten de interese xeral ou afecten á xeneralidade ou a unha parte importante da veciñanza reguladas no artigo 3.2 desta ordenanza, establécese o réxime de autoliquidación para cada tipo de subministración, que terá periodicidade trimestral e comprenderá a totalidade dos ingresos brutos facturados no trimestre natural ao que se refira. O cesamento na prestación de calquera subministración ou servizo de interese xeral, comporta a obriga de facer constar esta circunstancia na autoliquidación do trimestre correspondente así como a data de finalización.13.-Poderase presentar a declaración final o último día do mes seguinte ou o inmediato hábil posterior a cada trimestre natural. Presentarase ao concello unha autoliquidación para cada tipo de subministración efectuada no termo municipal, especificando o volume de ingresos percibidos por cada un dos grupos integrantes da base impoñible, segundo detalle do artigo 5.4 desta ordenanza. A especificación referida ao concepto previsto na letra c) do mencionado artigo, incluirá a identificación da empresa ou empresas subministradoras de servizos ás que se lle houbesen facturado cantidades en concepto de peaxe. A contía total de ingresos declarados polas subministracións a que se refire o apartado a) do mencionado artigo 5.4 non poderá ser inferior á suma dos consumos rexistrados en contadores, ou outros instrumentos de medida, instalados neste municipio.14.-As empresas que utilicen redes alleas deberán acreditar a cantidade satisfeita aos titulares das redes co fin de xustificaren a minoración de ingresos a que se refire o artigo 5.3 da presente ordenanza. Esta acreditación acompañarase da identificación da empresa ou entidade propietaria da rede utilizada.15.-Expedirase un documento de ingreso para o interesado que lle permitirá satisfacer a cota nos lugares e prazos de pago que se indiquen.16.-Por razóns de custo e eficacia, cando da declaración trimestral dos ingresos brutos se derive unha liquidación de cota inferior a 6 euros, acumularase á seguinte. A presentación das autoliquidacións despois do prazo fixado no punto 13 deste artigo comportará a esixencia dos recargos de extemporaneidade, segundo o que prevé o artigo 27 da Lei xeral tributaria.17.-A empresa “Telefónica de España, S. A. U.”, á cal cedeu Telefónica, S. A. os diferentes títulos habilitantes relativos a servizos de telecomunicacións básicas en España, non deberá satisfacer a taxa porque o seu importe queda englobado na compensación do 1,9 % dos seus ingresos brutos que satisfai a este concello. As restantes empresas do “Grupo Telefónica” están suxeitas ao pago da taxa regulada nesta ordenanza.1.-Cando a utilización privativa ou o aproveitamento especial que se conceda leve aparellada a destrucción ou deterioro do dominio público local, o suxeito pasivo, sen prexuízo do pago da Taxa a que houbere lugar, estará obrigado ao reintegro do custo total dos respectivos gastos de reconstrucción ou reparación e ao depósito previo do seu importe.2.-Se os danos fosen irreparables, a entidade será indemnizada en contía igual ao valor dos bens destruídos ou ao importe do deterioro dos danados.3.-O Concello de Laxe non poderá condonar, total nin parcialmente, as indemnizacións e reintegros a que se refire o presente artigo.1.-A falta de ingreso da débeda tributaria que resulta da autoliquidación correcta da taxa dentro dos prazos establecidos nesta ordenanza, constitúe infracción tributaria tipificada no artigo 191 da Lei xeral tributaria, que se cualificará e sancionará segundo dispón o mencionado artigo.2.-O resto de infraccións tributarias que se poidan cometer nos procedementos de xestión, inspección e recadación desta taxa tipificaranse e sancionaranse de acordo co que se prevé na Lei xeral tributaria, no Regulamento xeral das actuacións e os procedementos de xestión e inspección tributarias, aprobado polo Real decreto 1065/2007.3.-A falta de presentación de forma completa e correcta das declaracións e documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da Lei xeral tributaria, que se cualificará e sancionará segundo dispón o mencionado artigo. En todo o non especialmente previsto nesta Ordenanza estarase ao disposto no Convenio formalizado entre a Excma. Deputación Provincial e o Concello de Laxe, relativo á delegación de competencias municipais naquela, en materia de xestión tributaria e recadatoria. Os preceptos desta ordenanza fiscal que, por razóns sistemáticas reproduzan aspectos da lexislación vixente e outras normas de desenvolvemento, e aquelas nas que se fagan remisións a preceptos desta, entenderase que son automaticamente modificados e/ou substituídos, no momento en que se produza a modificación dos preceptos legais e regulamentarios de que traen causa. A presente Ordenanza aprobada provisoriamente polo Pleno da Corporación en sesión que tivo lugar o 25 de novembro de 2011 e que quedou definitivamente aprobada en data 19 de xaneiro de 2012, rexerá desde o día 1 de xaneiro de 2012 permanecendo vixente ata que se acorde a súa modificación ou derrogación expresa. Esta ordenanza foi publicada no Boletín Oficial da Provincia número. de data. de. de 2012. O Alcalde, Antonio Carracedo Sacedón. O secretario. Froilán Pallín Seco. Laxe, 19 de xaneiro de 2012 O alcalde Antonio Carracedo Sacedón